Psalam (Šarić) 15.
Psalam Davidov.

1Gospode, tko smije gost biti u šatoru tvojemu, tko smije boraviti na svetoj gori tvojoj? 

2Tko hodi u čistoći, tko čini pravdu, tko pošteno misli u srcu svojem, 

3Tko ne kleveće jezikom svojim, tko ne čini zla bližnjemu svojemu, tko ne nanosi sramote drugima, 

4U čijim očima ništa ne vrijedi zlikovac, ali koji štuje one koji se Boga boje, tko se kune na štetu svoju i ništa ne nateže, 

5Tko ne pozaima novaca svojih na dobit, tko se ne da podmititi proti nedužnima; tko ovako radi, neće se poljuljati nikada! 

Psalmi (Šarić)